Жалба, подадена на 22 януари 2024 г. — CB/Комисия
(Дело T-37/24)
Език на производството: френски
Страни
Жалбоподател: CB (представител: N. de Montigny, avocate)
Ответник: Европейска комисия
Искания
Жалбоподателят моли Общия съд:
да отмени решението на EPSO от 12 май 2023 г., с което потвърждава решението жалбоподателят да не бъде вписан в списъка с лица, издържали конкурса EPSO/AST/150/21-3;
да обяви, че ответникът не е изпълнил задълженията си по отношение на прозрачността и спазването на приложимите правила в областта на защитата на данните;
да осъди ответника за заплати изцяло съдебните разноски.
Основания и основни доводи
Жалбоподателят изтъква четири основания в подкрепа на жалбата.
Първо основание: незаконосъобразност на практическия изпит поради възникване на технически проблеми, които са се отразили на изпита на жалбоподателя.
Второ основание: липса на прозрачност по отношение на начините на оценяване, незаконосъобразно оценяване на жалбоподателя чрез изкуствен интелект, правна несигурност и недостатъчно мотивиране.
Трето основание: на нарушение на принципа на равно третиране и на принципа на постоянен състав на конкурсната комисия.
Четвърто основание: липса на прозрачност по отношение на спазването на европейското законодателство за защита на личните данни.
____________